[{"text_idx": "#000007", "text": "Bingen Zupiria sailburuak eta Miren Dobaran sailburuordeak adierazi dutenez, honako gai hauek ikertuko dituzte: hitanoa emakumeak ahalduntzeko baliabide bezala, euskararen gaineko diskurtsoak genero ikuspuntutik eta, hirugarrenik, Tene Mujikaren biografia"}, {"text_idx": "#000008", "text": "Bingen Zupiria Kultura eta Hizkuntza Politikako sailburuak ezagutzera eman ditu Berdintzen programaren lehen edizioan egingo diren ikerketen xehetasunak. Azaldu duenez, euskara eta generoaren inguruko hiru ikerketa egingo dira beka-deialdi berri honen bitartez: \u2018Hitanoa, emakumeak ahalduntzeko baliabidea\u2019, Garbin\u0303e Bereziartua eta Ben\u0303at Muguruzaren eskutik; 'Euskararen erabilera bultzatzeko sortu diren diskurtsoen azterketa genero ikuspuntutik', Onintza Legorburuk egingo du; eta, azkenik, 'Tene Mujika, Emakumea', Nekane Goikoetxeak egingo duena."}, {"text_idx": "#000009", "text": "Sailburuarekin batera, Donostian egin den prentsaurrekoan izan dira Miren Dobaran Hizkuntza Politikako sailburuordea eta Onintza Legorburu zein Nekane Goikoetxea ikertzaileak. Eusko Jaurlaritzako Kultura eta Hizkuntza Politikako sailak lehen aldiz bultzatu du deialdi hau, genero-berdintasunarekin Eusko Jaurlaritzak duen konpromisoaren baitan. Honela azaldu du Zupiria sailburuak: \"Datuek erakusten digute generoak eragiten duela hizkuntza portaeran eta aldagai esanguratsua dela, eta, horrekin batera, badakigu emakumezkoen papera euskara biziberritzeko prozesuan oso garrantzitsua izan dela. Askotan nabarmendu izan dugu ikerketa soziolinguistikoa funtsezkoa dela, eta uste dugu ikertzeko gai interesgarriak daudela euskara eta generoaren inguruan\". Miren Dobaran sailburuordeak, halaber, adierazi du Jaurlaritzak gogoeta eta ikerketa sustatu nahi duela Genero Berdintasunaren Planaren barruan."}, {"text_idx": "#000010", "text": "Programaren helburua lau beka ematea bazen ere, horietako bat esleitu gabe geratu da, epaimahaiak hala erabakita. Bekadun bakoitzak 15.000 euro jasoko ditu ikerketa egiteko, eta guztira 45.000 euro inbertituko dira. Eusko Jaurlaritzak berak proposatu ditu ikerketa-gaiak:"}, {"text_idx": "#000013", "text": "Lehenengo beka: Garbin\u0303e Bereziartuak eta Ben\u0303at Muguruzak egingo dute \u2018Hitanoa, emakumeak ahalduntzeko baliabidea\u2019 ikerlana. Epaimahaiak honela arrazoitu du erabakia: \u201cEuskaraz, erregistro informalaren ezagutza eta erabilera beherantz doa, eta bereziki, erregistro femeninoaren erabilera (noka). Ikerketa berri honen bidez, Nokaren erabileraren galerari buruzko arrazoiak bilatzen dira, baita bera berreskuratzeko aukerak aztertu ere. Hala, esan genezake, bide berriak irekitzen dituela hitanoa aztertzeko genero ikuspegitik\u201d.\nBigarren beka: Hutsik geratu da, jasotako proposamena ez baitzen egokitzen deialdiaren helburura.\nHirugarren beka: Onintza Legorburuk egingo du 'Euskararen erabilera bultzatzeko sortu diren diskurtsoen azterketa genero ikuspuntutik' ikerketa. Epaimahaiaren arabera, diskurtsoek \"genero markak dituztela aurkezten da hipotesi moduan\", eta \"interesgarria izan daiteke horretan sakontzea\", bereziki \u201cgaur egungo datuek erakusten baitigute badagoela hala-moduzko feminizazio bat euskararen ezagutza eta erabileran\u201d.\nLaugarren beka: Nekane Goikoetxeak 'Tene Mujika, Emakumea' ikerketa egingo du. \u201cBere testuinguru sozio-politikoan kokatuta eta genero perspektibak eman litzatekeen aukera berriekin berari buruzko informazioa osatuz eta narratiba berri bat eraikiz\u201d, epaimahaiaren aburuz."}, {"text_idx": "#000018", "text": "Eusko Jaurlaritzako Kultura eta Hizkuntza Politika Sailak lau beka jarri ditu abian hizkuntza ete genero berdintasunari buruzko ikerlanak egiteko"}, {"text_idx": "#000019", "text": "Eusko Jaurlaritzak 30.000 euro bideratuko ditu euskararen eta genero-berdintasunaren arloan ikerketa-lanak egiteko lau beka sustatzera (Gobernu Bilera 2023-01-31)"}, {"text_idx": "#000020", "text": "Eusko Jaurlaritzak 30.000 euro bideratuko ditu hizkuntza eta generoaren inguruko lau bekatara (Gobernu Bilera 2021-2-9)"}, {"text_idx": "#000023", "text": "Bihartik aurrera aurkeztu ahal izango dira Berdintzen hizkuntza eta generoaren inguruko bekak jasotzeko eskabideak"}, {"text_idx": "#000024", "text": "Eskuara proiektua sortu da, Arabako 50 langiletik gorako enpresetan euskara sustatzeko"}, {"text_idx": "#000025", "text": "Arratiako 9 enpresa gehiagok sinatu dute hitzarmena Eusgara-rekin, eta eremu sozioekonomikoan euskara sustatzeko 29 kideko komunitatea osatu da"}, {"text_idx": "#000026", "text": "Euskara eta Feminismoa bidelagun jardunaldia azaroko astearteetan online"}]